Suchinthana/ta-wikipedia huggingface dataset:
பிளக் காக் டவுன் (திரைப்படம்)

பிளக் காக் டவுன் (Black Hawk Down) என்பது மெகமட் பராத் அடிட் எனும் சோமாலிய போர்த்தலைவரைக் கைது செய்ய ஐக்கிய அமெரிக்கா ஒருங்கிணைந்து நடாத்திய மொகடீசுப் போர் பற்றிய, 2001 இல் வெளியாகிய அமெரிக்க நாடக போர் திரைப்படமாகும். இத்திரைப்படம் பிளக் காக் டவுன் எனும் மொகடீசுப் போர் பற்றிய புதினத்தை அடிப்படையாகக் கொண்டு உருவாக்கப்பட்டது. கிளாடியேட்டர் திரைப்படத்தை இயக்கிய ரிட்லி சுகாட், இத்திரைப்படத்தினை இயக்கி, தயாரித்துள்ளார். இதில் பல முக்கிய மற்றூம் பிரபல ஹாலிவுட் நடிகர்கள் நடித்துள்ளனர். இத்திரைப்படம் இரு ஆசுக்கர் விருதுகளை சிறந்த பட தொகுப்பிற்கும், சிறந்த ஓசைக்கும் வென்றது. இத்திரைப்படம் அமெரிக்காவில் நல்ல விமரிசனத்தையும், சோமாலியாவில் பலத்த எதிர் விமரிசனத்தையும் பெற்றது.

இதனையும் பார்க்க 
டெல்டா படை

குறிப்புகள்

வெளி இணைப்புகள் 
 
 
 
 
 
 
 
 Black Hawk Down at the Internet Movie Firearms Database

2001 திரைப்படங்கள்
போர் திரைப்படங்கள்
கொலம்பியா பிக்சர்ஸ் திரைப்படங்கள்
அமெரிக்கத் திரைப்படங்கள்
ஆங்கிலத் திரைப்படங்கள்
பிரித்தானிய திரைப்படங்கள்
த தின் ரெட் லைன் (1998 திரைப்படம்)

த தின் ரெட் லைன் (The Thin Red Line) என்பது 1998 இல் டெரன்ஸ் மலிக்கினால் இயக்கப்பட்ட அமெரிக்க போர்த் திரைப்படமாகும். இது இரண்டாம் உலகப் போரின்போது இடம்பெற்ற அவுஸ்டன் மலைப் போரை த தின் ரெட் லைன் (மெல்லிய சிவப்புக் கோடு) எனும் பெயரில் ஜேம்ஸ் ஜேன்ஸ் கற்பனையாக எழுதிய புதினத்தை அடிப்படையாகக் கொண்டு உருவாக்கப்பட்டது. இத்திரைப்படம் சி பிரிவு, 1வது படைப்பிரிவு, 27வது காலாட் படை, 25வது காலாட் பிரிவு ஆகிய படைவீரர்களை முக்கிய கதாபாத்திரங்களாகக் கொண்டு உருவாக்கப்பட்டது. இத்திரைப்படத் தலைப்பு ஒரு கவிதை வரியைக் கொண்டு உருவாக்கப்பட்டது.

ஏழு அகாதமி விருதுகளான சிறந்த படம், சிறந்த இயக்குநர், சிறந்த உள்வாங்கப்பட்ட திரைக்கதை, சிறந்த திரைப்படக்கலை, சிறந்த படத்தொகுப்பு, சிறந்த தொடக்க கணிப்பெண், சிறந்த ஒலிக்கலவை ஆகியவற்றுக்கு இது பரந்துரைக்கப்பட்டது. 1999 பேர்லின் பன்னபட்டு திரைப்பட விழாவில் இது பொற் கரடி விருதினை வென்றது.

குறிப்புகள்

வெளி இணைப்புகள்

 
 
 
 
 

1998 திரைப்படங்கள்
போர் திரைப்படங்கள்
20 ஆம் நூற்றாண்டு பாக்ஸ் திரைப்படங்கள்
அமெரிக்கத் திரைப்படங்கள்
ஆங்கிலத் திரைப்படங்கள்
கோட்டைமுனை (மட்டக்களப்பு)

கோட்டைமுனை மட்டக்களப்பு நகரத்திலுள்ள ஒர் பகுதியாகும். அரச, தனியார் நிறுவனங்களுடன் அமைந்துள்ள இது கல்முனை - திருகோணமலை வீதிகள் சந்திக்கும் இடத்தில் அமைந்துள்ளது. காலனித்துவ ஆட்சியில் புளியந்தீவு முக்கிய இடமாக அமைந்தது. அதனால் அங்கு ஒர் பாதுகாப்புக் கோட்டையும் அமைந்தது. அதற்கு எதிர்ப்புற முனையில் இது அமைந்ததால் கோட்டைமுனை என அழைக்கப்படலாயிற்று.

குறிப்புகள்

மட்டக்களப்பு மாவட்டத்தில் உள்ள ஊர்களும், நகரங்களும்
லெசூலா

லெசூலா (Cercopithecus lomamiensis) கொங்கோ நாட்டில் லொமாமி பள்ளத்தாக்குப் பகுதியில் கண்டுபிடிக்கப்பட்ட ஒரு பழைய குரங்கினம் ஆகும். இது 2007 இல் முதலில் கண்டுபிடிக்கப்பட்டது. இது 2012 ல் பதிப்புமூலம் உறுதிசெய்யப்பட்டது. லெசூலா 1984க்குப் பின் ஆபிரிக்காவில் கண்டறியப்பட்ட இரண்டாவது புதிய குரங்கினமாகும்.

லெசூலா கொங்கோவின் மழைக்காடுகளில் வாழ்ந்ததற்கான 2007 மாதிரி அடையாளங்கள் கொங்கோவின் ஒபலா கிராமத்தில் கண்டறியப்பட்டன. அத்துடன் அவை காடுகளிலும் அவதானிக்கப்பட்டன. இது நாட்டின் நடுப்பகுதியில் உள்ள லொமாமி ஆற்றிலிருந்து சுவாப்பா ஆறு வரையான பகுதியாகும்.

இவ் இனத்தைச் சேர்ந்த குரங்கொன்று கடந்த 2007 ஆம் ஆண்டு ஆய்வாளர்களின் கண்ணில் பட்டுள்ளது.
 
இதனைத்தொடர்ந்து கொங்கோவின் காட்டுப்பகுதிகளில் கடந்த 5 வருடங்களாகத் தேடி, மரபணுவியல் மற்றும் உயிரியல் ஆராய்ச்சிகளை நடத்தி இக்குரங்கினமானது , விஞ்ஞான உலகுக்கு புதியது என்பதனை உறுதிசெய்துள்ளனர்.
 
கொங்கோவின் மையப்பகுதியில் உள்ள மழைக்காடுகளில் இக்குரங்கினமானது அதிகமாக வாழ்வதாக ஆராய்ச்சியாளர்கள் தெரிவிக்கின்றனர்.
 
இக்குரங்குகள் இறைச்சிக்காக வேட்டையாடப்படுவதாகவும் இதனால் இவ்வினம் வேகமாக அழியக்கூடிய சாத்தியங்கள் நிலவுவதாகவும் விஞ்ஞானிகள் தெரிவித்துள்ளனர்.
 
'லெசூலா' குரங்குகளானவை 'சேர்கோபிதகஸ் ஹம்லைனி' (Cercopithecus hamlyni) என்றழைக்கப்படும் ஆந்தை முகக் குரங்குகளின் முகத்தோற்றத்தினை ஒத்ததாகக் காணப்படுகின்ற போதிலும் இவை அவற்றிலிருந்து வேறுபட்டதென ஆராய்ச்சியாளர்கள் தெரிவிக்கின்றனர்.

ஆபிரிக்காவில் கடந்த 28 ஆண்டுகளில் கண்டுபிடிக்கப்பட்ட 2 ஆவது புதிய குரங்கினம் இதுவென்பது குறிப்பிடத்தக்கது.

மேற்கோள்கள்

பதிப்பீடு 
 

குரங்குகள்
கொச்சி மெட்ரோ

கொச்சி மெட்ரோ என்பது கேரளாவின் கொச்சி நகரத்தின் பொதுப் போக்குவரத்து தேவைக்காக வரைவு செய்யப்பட்ட விரைவுப் போக்குவரத்துத் திட்டமாகும்.
இத்திட்டத்தின் முதல் கட்டம் 2011ஆம் ஆண்டிலேயே துவக்கப்பட்டாலும், அரசியல் காரணங்களால் கட்டமைப்புத் தடை பெற்றிருந்தது. இருப்பினும் ஆட்சி மாறிய பின்னர் 2012 மார்ச்சு 22 அன்று நடுவண் அரசு இத்திட்டத்தை கூட்டு நிறுவனமாக இயக்க அனுமதி அளித்தது. அதன்படி இதன் முதல் கட்டம்  5181 கோடி செலவில் கட்டப்பட்டு 2016ஆம் ஆண்டு நிறைவுபெற திட்டமிடப்பட்டுள்ளது.

நிலையங்கள்

விரிவாக்கம்
இந்த வழித்தடத்தை காக்காநாடு வரை நீட்டிக்க கேரள அரசு முடிவு செய்துள்ளது. பாலாரிவட்டம் சந்திப்பு, பாலாரிவட்டம் பைபாஸ், செம்புமூக்கு, வாழக்கலா, குன்னும்புரம், காக்காநாடு சந்திப்பு, கொச்சி சிறப்பு பொருளாதார மண்டலம், சிற்றெட்டுக்கரை, ராஜகிரி, இன்போபார்க் 1, இன்போபார்க் 2 ஆகிய நிறுத்தங்களைக் கொண்டிருக்கும்.

மேற்கோள்கள் 

 
இந்தியாவில் விரைவுப் போக்குவரத்து
மனோஜ் குமார்

மனோஜ் குமார், இந்தித் திரைப்பட நடிகர் ஆவார். இவர் சிறந்த நடிகருக்கான பிலிம்பேர் விருதினைப் பெற்றுள்ளார். வோ கோன் தி, உப்கர், நீல் கமல் உள்ளிட்ட திரைப்படங்களில் நடித்துள்ளார். இவர் சில திரைப்படங்களை இயக்கியுள்ளார்.

பெற்ற விருதுகள்
சிறந்த நடிகருக்கான பிலிம்பேர் விருது
பத்மஸ்ரீ விருது
பால்கே ரத்னா விருது
வாழ் நாள் சாதனையாளர் விருது

மேற்கோள்கள்

வெளியிணைப்புகள்
Manoj Kumar: Bollywood's Own Mr Bharat
Showbiz Legends: Manoj Kumar 
Manoj Kumar at the Internet Movie Database

வாழும் நபர்கள்
1937 பிறப்புகள்
இந்தித் திரைப்பட நடிகர்கள்
இந்தித் திரைப்பட இயக்குநர்கள்
பிலிம்பேர் விருதுகள் வென்றவர்கள்
Rio Olympic Editathon 2016
பத்மசிறீ விருது பெற்ற கலைத் துறையினர்
18ஆவது மக்களவை உறுப்பினர்கள்
சங்கர் சங்கரமூர்த்தி

சங்கர் சங்கரமூர்த்தி (இறப்பு: செப்டம்பர் 9, 2012, அகவை 82) பிபிசி தமிழோசையின் முன்னாள் பொறுப்பாளரும், பிரபலமான வானொலி ஒலிபரப்பாளரும் ஆவார். ஆழ்ந்த தமிழ்ப் புலமை கொண்டவர். சிறந்த மொழிபெயர்ப்பாளர்.

தமிழோசையில் பணி
தமிழ்நாடு, தென்காசியில் பிறந்த சங்கரமூர்த்தி 1966 முதல் 1991 வரை தமிழோசையில் பணியாற்றினார். அவர் பணியாற்றிய காலப் பகுதியில் தமிழோசை வாரமிருமுறை என்ற நிலையிலிருந்து வாரம் ஐந்து நாட்கள் ஒலிபரப்பு என்ற அளவுக்கு வளர்ந்தது. அக்காலகட்டத்தில் சேக்சுப்பியரின் நாடகங்கள் பலவற்றையும், கிரேக்க மகாகவி ஓமரின் இதிகாசங்களான இலியட், ஒடிசி போன்றவற்றையும், தமிழில் கவிதை நாடக வடிவில் தந்தார். பிரித்தானிய நாடகாசிரியர் பெர்னார்ட் சாவின் புகழ் பெற்ற நாடகமான “பிக்மேலியன்” என்ற நாடகத்தையும் சங்கர் தமிழில் மொழிபெயர்த்து தமிழோசையில் ஒலிபரப்பினார். இது தவிர அவரே சொந்தமாக பல வானொலி நாடகங்களையும் இயற்றினார்.

தமிழ்நாட்டுக்கும், இலங்கைக்கும் அவர் பல முறை சென்று நிகழ்ச்சிகளைத் தந்தார்.

உசாத்துணை
மறைந்தார் ஷங்கரன் - ஓர் ஒலிக் குறிப்பு, பிபிசி தமிழோசை
பிபிசி சங்கர் சங்கரமூர்த்தி இலண்டனில் காலமானார், தினக்கதிர்

2012 இறப்புகள்
பிரித்தானியத் தமிழர்
பிபிசி தமிழோசை வானொலி ஒலிபரப்பாளர்கள்
சாலியமங்கலம்

சாலியமங்கலம் (Saliyamangalam) என்பது இந்திய மாநிலமான தமிழ்நாட்டின் தஞ்சாவூர் மாவட்டம் பாபநாசம் வட்டத்தில் இருக்கும் ஒரு ஊர் ஆகும்.

இவ்வூரின் சிறப்பு 
தமிழ்நாட்டில் பாகவத மேளா நடைபெறும் இரண்டு இடங்களில் இதுவும் ஒன்று. மற்றொன்று மேலத்தூர்.

மேற்கோள்கள் 

தஞ்சாவூர் மாவட்டத்திலுள்ள கிராமங்கள்
பாதுகாப்பு

பாதுகாப்பு (Defense) என்பது பொதுவாக ஒரு முன் எச்சரிக்கை நடவடிக்கையாகும். நமது வாழ்க்கையின் அனைத்து செயல்பாடுகளுக்கும் பாதுகாப்பு என்பது பெரிதும் அவசியமாகக் கருதப்படுகிறது. நாம் நமது செயற்பாட்டிலோ அல்லது வேறு செயல்பாட்டிலோ பாதுகாப்பு செயல்முறைகளை பின்பற்றாவிடின் பின் விளைவுகளை தரக்கூடும். அவை உயிர்ச்சேதம், அங்க இழப்பு, இயற்கை அழிவு, பொருளாதாரச் சேதம், போன்ற பல அழிவுகளை உருவாக்கலாம். இது போன்ற அழிவுகள் பாதுகாப்பு முன் எச்சரிக்கை குறைபாடு காரணமாகவே பொதுவாகக் காணக்கூடியதாக உள்ளன. இது போன்ற பல இழப்புகளில் இருந்து முன் எச்சரிக்கையாக அல்லது கவனமாக இருப்பதற்குப் பாதுகாப்பு என்ற முன் எச்சரிக்கை செயற்பாட்டை நாம் பின்பற்ற வேண்டும்.

பாதுகாப்பு செயற்பாடு 
பாதுகாப்பு செயற்பாடானது ஒவ்வொரு செயல்முறைக்கும் ஏற்றவாறு மாறுபடும். அதே வேளை பாதுகாப்பு செயல்முறையானது ஒவ்வொரு நாட்டுச் சட்டத்தின் அடிப்படையிலும், அதேவேளை வேறு பல பாதுகாப்பு செயல்முறைகளும் நமக்குப் பயனுள்ளனவாக இருக்கும். அத்தோடு இந்த பாதுகாப்பு செயல்முறையானது அனைத்து சந்தர்ப்பங்களிலும் நமக்கு உதவும் என்று நம்ப முடியாமலும் உள்ளன. ஆனாலும் பாதுகாப்புச் செயல்முறைகளைப் பின்பற்றுவதன் மூலம் பாரிய அழிவுகளில் இருந்து நம்மை குறிப்பிட்ட அளவில் காப்பாற்றலாம் என்பது திடம். ஒரு சில பாதுகாப்பு நடைமுறைகள் பின்வருமாறு:

 தற்காப்பு
 தற்காப்பு உரிமைகள்
 உலகப் பாதுகாப்பு
 நாட்டுப் பாதுகாப்பு
 மக்கள் பாதுகாப்பு
 இயற்கை வளப் பாதுகாப்பு
 பொருளாதாரப் பாதுகாப்பு
 தொழில் நுட்பப் பாதுகாப்பு
 இரகசியப் பாதுகாப்பு
 மொழிப் பாதுகாப்பு
 சட்டவியல் பாதுகாப்பு

இது போன்ற மேலும் பல பாதுகாப்பு நடைமுறைகளையும் காணலாம்.

தந்திரோபாயம், தற்காப்பு, அரசியல் நடவடிக்கைகள் அல்லது குழுக்கள் 
 படைத்துறை, படைகள் முதன்மையாக போரை நோக்கமாகக் கொண்டது
 ஆயுத உற்பத்தித் துறை, ஆயுதங்கள் மற்றும் இராணுவ தொழில்நுட்பத்தை தயாரித்து விற்கும் தொழில்
 தற்காப்பு, தன்னை தற்காத்துக் கொள்ள சக்தியைப் பயன்படுத்துதல்
 ஹகானா (எபிரேயம்: "பாதுகாப்பு"), பிரித்தானிய பாலஸ்தீனத்தில் ஒரு துணை ராணுவ அமைப்பு

விளையாட்டுகள் 
 தடுப்பாட்ட வீரர், எதிரணி அணி கோல்களை அடிப்பதைத் தடுப்பதே முதன்மைப் பணி
 பாதுகாப்பான மட்டையாட்டம்- ஆட்டமிழக்காமல் மட்டையாட்டம் விளையாடும் முறை

பிற பயன்கள் 
 சதுரங்கத் திறப்பு, கருப்புக் காய்களைக் கொண்டு சதுரங்க ஆட்டத்தை தொடங்குவது
 பாதுகாப்புப் பொறிமுறைகள், பதட்டத்தை குறைக்கும் மயக்க உளவியல் வழிமுறைகள்

தற்காப்புக் கலைகள்
சிசுடைன் சிற்றாலய உட்கூரை

சிசுடைன் சிற்றாலய உட்கூரை (Sistine Chapel ceiling) என்பது திருத்தந்தை இரண்டாம் ஜூலியுஸினால் அதிகாரமளிக்கப்பட்டு, 1508 ம் ஆண்டு முதல் 1512 ம் ஆண்டுக்கு இடைப்பட்ட காலத்தில் மைக்கலாஞ்சலோவினால் தீட்டப்பட்ட, சிசுடைன் சிற்றாலயத்தில் அமைந்துள்ள, உயர் மறுமலர்ச்சிக் கலையின் சுதை ஓவியங்கள் ஆகும். இந்த உட்கூரை, திருத்தந்தை நான்காம் சிக்ஸ்துவினால் 1477 க்கும் 1480 க்கும் இடைப்பட்ட காலத்தில் வத்திக்கான் நகரில் கட்டப்பட்ட  திருத்தூதரக அரண்மனையின் அருகே அமைந்துள்ளது. இவ்வாலயம் புதிய திருத்தந்தையைத் தேர்ந்தெடுக்கக் கூடும் இடத்திலும், பல முக்கிய வழிபாடுகள் நடைபெறும் இடத்திலும் அமைந்து உள்ளது.

குறிப்புகள்

வெளி இணைப்புகள் 

 Vatican Museum
 3-D interior view
 Visual/Interactive Tour of the Sistine Chapel Ceiling and upper walls, with identifications and detail images
 Models of wax and clay used by Michelangelo in making his sculpture and paintings

ஓவியங்கள்

de:Sixtinische Kapelle#Deckengemälde
சுந்தர பாண்டியன் (திரைப்படம்)

சுந்தர பாண்டியன் 2012ல் சசிகுமார் தயாரிப்பிலும் நடிப்பிலும் வெளிவந்த திரைப்படமாகும். இதில் சூரி, இனிகோ பிரபாகரன், அப்புக்குட்டி, விஜய் சேதுபதி போன்றோர் நடித்துள்ளார்கள்.

கதை சுருக்கம்

தன் நண்பன் அன்பு (இனிகோ பிரபாகரன்) நான்கு மாதங்களாய் ஒரு தலையாய்க் காதலித்து வரும் அர்ச்சனாவுடன்( லட்சுமி மேனன் ) அவரைச் சேர்த்து வைக்க முயல்கிறார் கண்டமனூர் பெரிய வீட்டுப் பையன் சுந்தரபாண்டியன் (சசிகுமார்). அர்ச்சனாவை சுந்திரபாண்டியனின் நண்பனின் நண்பனும் ஒரு தலையாகக் காதலிக்கிறான். நண்பனின் காதலை அர்ச்சனாவுக்குச் சொல்லப்போகும் சுந்தரபாண்டியனிடம் தான் அவரைத்தான் காதலிப்பதாக அர்ச்சனா சொல்கிறார். அதை அவரும் அவர் நண்பரும் ஏற்றுக்கொள்கிறார்கள். ஆனால் நண்பனின் நண்பன் (அப்புக்குட்டி) ஏற்றுக்கொள்ள மறுக்கிறார். அவர்களுக்குள் நடந்த சண்டையில் அவர் பேருந்திலிருந்து தவறி விழுந்து இறந்து விடுகிறார். அப்பழி சுந்தரபாண்டியன் மேல் விழுந்து அவர் சிறை செல்ல நேருகிறது. காதல் செய்தி பெண் வீட்டாருக்குத் தெரிந்துவிட அவருக்குத் திருமண ஏற்பாடுகள் நடக்கின்றன. அதன்பிறகு வரும் பிணக்குகளும் அவர்கள் எவ்வாறு இணைந்தார்கள் என்பதை சொல்லியிருக்கிறார், இயக்குநர்.

பாடல்கள்

வெளி இணைப்புகள் 
 சுந்தரபாண்டியன் விமர்சனம்

2012 தமிழ்த் திரைப்படங்கள்
இந்தியத் தமிழ்த் திரைப்படங்கள்
மதுரைக்களத் திரைப்படங்கள்
அறிமுக இயக்குநர் திரைப்படங்கள்
விஜய் சேதுபதி நடித்த திரைப்படங்கள்
சசிகுமார் நடித்த திரைப்படங்கள்
சூரி நடித்த திரைப்படங்கள்
லட்சுமி மேனன் நடித்த திரைப்படங்கள்
ஆதாமின் உருவாக்கம்

ஆதாமின் உருவாக்கம் அல்லது ஆதாமின் படைப்பு (The Creation of Adam) என்பது ஏறக்குறைய 1511 இல் மைக்கலாஞ்சலோவினால் சிசுடைன் சிற்றாலய உட்கூரையில் வரையப்பட்ட சுதை ஓவியங்களில் ஒரு பகுதி ஆகும். இது படைப்பு பற்றிய விவிலிய தொடக்க நூலின் விவரிப்பின் படி முதல் மனிதனான ஆதாமுக்கு கடவுள் உயிர் மூச்சை அளித்ததைச் சித்தரிக்கும் ஓவியமாகும். இது சிஸ்டைன் சிற்றாலய உட்கூரை ஓவியங்களில் சிறப்புமிக்கதும், லியொனார்டோ டா வின்சியின் மோனா லிசாவுடன் ஒப்பிடத்தக்கவாறு புகழ் பெற்றதும் ஆகும். கடவுளினதும் ஆதாமினதும் தொட்டுவிடும் அளவிலுள்ள கைகள் மானிடத்தின் மிகவும் போற்றப்படும் தனி படங்களில் ஒன்றாகவும், எண்ணிக்கையற்ற அளவிலும் கேலிக்குள்ளாக்கப்பட்டு மீளவும் உருவாக்கப்பட்ட படமாகும். லியொனார்டோ டா வின்சியின் இறுதி இராவுணவு, "ஆதாமின் உருவாக்கம்" மற்றும் சிஸ்டைன் சிற்றாலய ஓவியங்கள் என்பன எல்லாக் காலத்திலும் அதிக முறை மீளவும் உருவாக்கப்பட்ட சமய ஓவியங்கள் ஆகும்.

குறிப்புகள்

வெளி இணைப்புகள்

ஓவியங்கள்
ஏதென்சு கல்விக்கூடம்

ஏதென்சு கல்விக்கூடம் (The School of Athens) என்பது இத்தாலிய மறுமலர்ச்சி ஓவியர் ராபியேல் சான்சியோவினால் உருவாக்கப்பட்ட புகழ்பெற்ற சுதை ஓவியங்களில் ஒன்று. இது 1510 க்கும் 1511 க்கும் இடைப்பட்ட காலத்தில் வத்திக்கான் நகரிலுள்ள திருத்தூதரக அரண்மனையின் ராபியேலின் அறை என்று அறியப்பட்ட அறையிலுள்ள, ராபியேலின் அணைக்குட்ட சுவரோவிய அலங்கரிப்பின் ஓர் பகுதியாக இது தீட்டப்பட்டது. இவ் ஓவியம் ராபியேலின் தலைசிறந்த படைப்பாகவும் உயர் மறுமலர்ச்சியின் உன்னதமான வடிவத்தின் நிறைவான உருவாக்கமாகவும் நீண்ட காலமாக நோக்கப்படுகின்றது.

குறிப்புகள்

வெளி இணைப்புகள்

The School of Athens, Masterpieces of Western Art, Department of Art History and Archaeology, கொலம்பியா பல்கலைக்கழகம்
The School of Athens at the Web Gallery of Art
The School of Athens  (interactive map)
Cartoon of The School of Athens 
The School of Athens reproduction at UNC Asheville 
BBC Radio 4 discussion about the significance of this picture in the programme "In Our Time" with Melvyn Bragg.

ஓவியங்கள்
வத்திக்கான்
சாக்கிரட்டீசுவின் மரணம்

சாக்கிரட்டீசுவின் மரணம் (The Death of Socrates) என்பது 1787 இல் பிரான்சிய ஓவியர் ஜாக் லூயிஸ் டேவிட் என்பவரால் வரையப்பட்ட ஓவியமாகும்.

இக்காட்சி ஏத்தென்சில் இருந்தவர்களுக்கு எதிராக தன் கருத்தினைப் பரப்பி, இளையோரின் மனதைக் கங்கப்படுத்தினார் என குற்றம் சுமத்தப்பட்ட கிரேக்க தத்துவஞானி சாக்கிரட்டீசு நஞ்சருந்தி மரிக்கும் நிகழ்வைக் குறிக்கின்றது. இவ் ஓவியம் கிரிட்டோவும் பிளேட்டோவும், இரங்களுடன் கட்டில் ஓரத்தில் அமர்ந்திருப்பதையும் சாக்கிரட்டீசின் முழங்காலைப் பற்றிப் பிடித்திருப்பதையும் சித்தரிக்கின்றது. சாக்கிரட்டீசு தன் மெய்யியல் திறனை விட்டுவிட்டு நாடுகடத்தப்பட அல்லது கெம்லொக் எனப்படும் நச்சுப் பாணத்தைக் குடித்து மரணிக்க என இரு தெரிவுகளைக் கொண்டிருந்தார். சாக்கிரட்டீசு மரணத்தைத் தெரிந்து கொண்டார். இக் காட்சியில், சிவப்பு மேலாடை அணிந்த சீடர் நஞ்சுள்ள குவளையினை துணிவுமிக்க சாக்கிரட்டீசுவிடம் கையளிக்கிறார். சாக்கிரட்டீசுவின் மோட்சத்தை சுட்டிக்காட்டும் கை, அவர் தன் கடவுள்களிடம் பயபக்தியையும் தன் மரணம் பற்றிய பயமற்ற மனப்பான்மையையும் காட்டுகின்றது. இது ராபியேல் சான்சியோவின் ஏதென்சு கல்விக்கூடம் ஓவியத்தின் மத்திய காட்சியின் செல்வாக்குப் போன்றுள்ளது.

இக்கோல் நஷனேல் சுப்பீரியர் டெஸ் பியூக்ஸ் ஆர்ட்ஸ், பாரிஸ் காட்சியகத்தில் இவ் ஓவியம் காட்சிக்கு வைக்கப்பட்டுள்ளது.

குறிப்புகள்

வெளி இணைப்புகள் 

Europe in the age of enlightenment and revolution, a catalog from The Metropolitan Museum of Art Libraries (fully available online as PDF), which contains material on this painting (see index)
The Death of Socrates on கூகுள் கலைச் செயல்திட்டம்

ஓவியங்கள்
மிசுக்கின் (கதைமாந்தர்)

அரசர் லெவ் நிகோலெவிச் மிசுகின் (மிசுக்கின்), பிரபல உருசிய எழுத்தாளரான பியோடோர் தசுதாயெவ்சுகி எழுதிய 'தி இடியட்' என்ற கதையின் பிரதான கதைமாந்தர் ஆவார். இக்கதைமாந்தரின் பண்புகளால் கவரப்பட்ட தமிழ்த் திரைப்பட இயக்குநர் சண்முகம் ராசா, தன் பெயரை மிசுகின் என்று மாற்றிக் கொண்டார் என்பது குறிப்பிடத்தக்கது.

கதைமாந்தர்
உருசிய எழுத்தாளரான தஸ்தாயெவ்ஸ்கி, தன் கதையில் முழுவதும் நல்ல குணத்துடன் கூடிய இயற்கையான மனிதரைப் பற்றி எழுத விரும்பினார். இக்கதையில், அவன் 19ஆம் நூற்றாண்டின் புனித பீட்டர்ஸ்பர்க் சமூகத்தில் முட்டாள் என அழைக்கப்பட்டான். தன் இளம்வயதை சுவிட்சர்லாந்தில் கழிக்கிறான். பள்ளிக்கூடத்திற்கு செல்லாமல் வளரும் இளைஞனாக இருந்தாலும் நற்குணம் கொண்டவனாக வாழ்கிறான். 26 வயதாகும்போது உருசிய நாட்டிற்குத் திரும்புகிறான். புனித பீட்டர்ஸ்பர்க் நகரத்து சமூகத்தில் முட்டாள் என அழைக்கப்படுகிறான், ஆனால் அதீத உணர்ச்சிகளில் கதைமாந்தர்கள் அனைவரையும் மிஞ்சுகிறான். நாசுடாசியா பிலிப்பினோவா பற்றிய அத்தியாயத்தில், இவனது சிறந்த செயல்பாடுகள் பிறருக்கு எப்படி முட்டாள்தனமாகத் தெரிகின்றன என்பதைக் கூறுகிறார் ஆசிரியர். யெபாச்சின் என்னும் அதிகாரியிடம் வேலைதேடிப் போகும் வேளையிலே கன்யா அங்கு வருகிறான். யெபாச்சின், நாசுடாசியாவிடம் காதலை சொல்லுமாறு கன்யாவை ஊக்கப்படுத்துகிறார். கன்யா அவளிடம் சொல்லிவிட்டுத் திரும்புகிறான். கன்யாவிடம் தன் படமொன்றை கொடுத்துவிட்டுச் செல்கிறாள். இருவரும் அப்படத்தை பார்த்து வியக்கின்றனர். அரசன் அப்பெண்ணின் அழகில் மயங்குகிறான். அரசன் பக்கத்து அறைக்குச் சென்று யெப்பாச்சினின் மனைவியையும் மூன்று மகள்களையும் காண்கிறான். பேசிக்கொண்டிருக்கும்வேளையில், அக்லயா என்னும் பெண் (மகள்கள் மூவரில் ஒருத்தி) நாசுடாசியாவைப் போல அழகாய் இருப்பதாகக் கூறுகிறான். இவருக்கு நாசுடாசியாவைப் பற்றித் தெரிந்திருப்பது கண்டு நால்வரும் வியந்தனர். ஆனால், அரசனோ அவள் நிழற்படத்தை யெப்பாச்சினின் அறையில் அவருடன் பார்த்துக் கொண்டிருந்தாகக் கூறினான். யெபாச்சின்னின் மனைவி அப்படத்தைப் பார்க்க விரும்புவதாகவும் அதை எடுத்துவருமாறும் வேண்டுகிறாள். அக்லயாவைப் பற்றி அறிந்திருந்ததால் கன்யாவிற்கு இன்னிலை சங்கடம் அளித்தது. அரசன் சரியான ஒன்றையே செய்கிறான், ஆனால் அது நிகழ்காலத்திற்கு எதிராய் அமைந்துவிடுகிறது. எப்படி நாசுடாசியா மீதான பரிவின் காரணமாக அவளைக் காதலித்தானோ, அதே போல், அவனைச் சுற்றியுள்ள கதைமாந்தர்களைக் காக்க விரும்பி, அக்லயாவை காதலிக்கிறான். இறுதியில் அக்லயாவைத் தேர்ந்தெடுக்கிறான் அரசன், நாசுடாசியா ரோகோசின்னுடன் ஓடிவிடுகிறாள். நசுடாசியா மிசுகினின் எளிய குணத்தாலும், அறிவுத் திறனிலும் கவரப்படுவதால், ரோகோசின் மிஷ்கின் அரசனின் மீது பொறாமை கொள்கிறான். அரசனின் தயாள குணத்தினால் ரோகோசினால் இறுதிவரையில் அவனை மன்னிக்கவே முடியவில்லை.

மேற்கோள்கள்

கதை மாந்தர்கள்
விண்மீன்கள் நிறைந்த இரவு

விண்மீன்கள் நிறைந்த இரவு (The Starry Night) என்பது நெதர்லாந்து பின்-உணர்வுப்பதிவுவாத ஓவியர் வின்சென்ட் வான் கோ என்பவரால் வரையப்பட்டது. தெற்கு பிரான்சிலுள்ள தன்னுடைய வீட்டுப் பலகணிக்கு வெளியே இரவில் தெரியும் காட்சியைச் சித்தரித்து, அவர் நினைவிலிருந்து வரையப்பட்டது. இது வான் கோவின் புகழ்பெற்ற ஓவியங்களில் ஒன்றாகவும், பரவலாக தலைசிறந்த ஒன்றாகவும் புகழப்படுகிறது.

குறிப்புகள்

வெளி இணைப்புகள் 

The Starry Night on Google Art Project
smARThistory: van Gogh's Starry Night 
Multimedia study of van Gogh, McLean and Sexton
On Exhibit at the Van Gogh Museum in Amsterdam February 13-June 7 2009, retrieved January 31, 2009 
The Starry Night at the Most Famous Paintings 

ஓவியங்கள்
சுதை ஓவியம்

சுதை ஓவியம் (fresco) என்பது சுவரில் சுண்ணாம்பு காரைப்பூச்சு பூசி அந்த சாந்து காய்வதற்குள் வரையப்படும் ஓர் சுவர் ஓவிய தொழில் நுட்பமாகும். நிறமூட்டுப் பொருளுக்கான ஊடு பொருளாக நீர் பாவிக்கப்பட்டு, சாந்தின் துளைகள் வழியே, வண்ணப் பூச்சு சாந்தில் சேர்ந்துவிடும் ஒன்றாக இம்முறை உள்ளது. சுதை ஓவிய நுட்பம் பழங்காலத்தில் கையாளப்பட்டு, இத்தாலிய மறுமலர்ச்சி ஓவியங்களுடன் நெருக்கமான தொடர்புபட்டது.

தமிழகத்தின் சித்தன்னவாசல் குகை ஓவியங்கள், தஞ்சாவூர் பெரிய கோயில் கருவறை சுற்றுச் சுவருக்குள் உள்ள இராசராசன் ஓவியம், சுந்தரர் கைலாயம் செல்லும் ஓவியம் போன்றவை  இவ்வகைப்பட்டவையே. இந்த ஒவியங்கள் வரைய இயற்கையாக கிடைக்கும் பொருட்களே பயன்படுத்தப்பட்டன. பதினோராம் நூற்றாண்டுவரை தமிழகம் சுதை ஓவியங்களுக்கு புகழ்பெற்ற மண்ணாக இருந்தது. கலை நுணுக்கங்கத்தோடு வரையத் தெரிந்த பல கலைஞர்கள் தமிழகத்தில் அக்காலத்தில் வாழ்ந்தனர். தமிழ் பேரரசுகளான சோழ, பாண்டிய பேரரசுகள் மறைந்தபோது இந்தக் கலை தமிழகத்தில் அழிந்துபோனது.

குறிப்புகள்

வெளி இணைப்புகள்

 Museum of Ancient Inventions: Roman-Style Fresco, Italy, 50 AD
 Sigiriya Frescoes, The Mary B. Wheeler Collection, University of Pennsylvania Library 
 Fresco Paintings 

சுதை ஓவியத் தொழில் நுட்பம்
 Fresco Techniques
 Painting a Fresco, Lessons and Examples: Buon and Secco Fresco by Donald A. Jusko
 Fresco School
 High Fresco - The Art of Ben Long 
 The Art of Fresco Recaptured by Steve Bogdanoff
Web gallery of Art 
 The Fresco Portrait of Pope John Paul II by Fernando Leal Audirac 

ஓவியப்பாணிகள்
வார்ப்பிரும்பு

வார்ப்பிரும்பு  (cast iron) இரும்பு அல்லது  இரும்புக் கலவையை நீர்மநிலைக்கு மாறுமாறு காய்ச்சி வார்ப்பு அல்லது அச்சுகளில் ஊற்றி திண்மநிலைக்கு குளிர்வித்துப் பெறும் இரும்பு வகை ஆகும். பொதுவாக இது  கசடிரும்பு அல்லது பன்றியிரும்பிலிருந்து தயாரிக்கப்படுகிறது. கலவை மாழையில் உள்ள தனிமங்களால் உடையும்போது இதன் வண்ணம் பாதிப்படைகிறது. வெள்ளை வார்ப்புரும்பில்  கார்பைடு துகள்கள் இருப்பதால் விரிசல்களை நேராகச் செல்ல அனுமதிக்கிறது. வெண்கருமை வார்ப்புரும்பு கிராபைட்டு தகடுகளை கொண்டிருப்பதால் விரிசல்களை திசைமாற்றி பல சிறு விரிசல்களை உருவாக்குகிறது.

இதன் முதன்மை கலவை உறுப்புகளாக கரிமம் (C) மற்றும் சிலிகான் (Si) உள்ளன. கரிமத்தின் பங்கு 2.1 முதல் 4 wt% ஆகவும் மற்றும் சிலிகானின் பங்கு 1 முதல் 3 wt% ஆகவும் உள்ளது. கரிமத்தின் அடக்கம் மிகக் குறைவாக உள்ள இரும்பு எஃகு எனப்படுகிறது.  எனவே இவற்றை இரும்பு-கரிமம்-சிலிகான் கலவை மாழையாகக் கருதலாம். இதன் திண்மமாகும் அடிப்படையை  இருபொருட்சேர்வை இரும்பு-கரிமம் நிலைமாற்ற வரிவடிவத்திலிருந்து பெறலாம். இந்தக் கலவைகள் பெரும்பாலும் இரும்பு-கரிமம் அமைப்பின் எளிதுருகு புள்ளிக்கு  அண்மையில் இருப்பதால் இதன் உருகுநிலை பொதுவாக  முதல்  வீச்சகளில் உள்ளது. இது கலப்பற்ற இரும்பின் உருகுநிலையை விட  குறைவாகும்.

மென்றகடாக்கத்தக்க வார்ப்பிரும்பைத் தவிர்த்து பிற வார்ப்பிரும்புகள் நொறுங்கும் தன்மை உடையன. இதன் பண்புகளான குறைந்த உருகுநிலை, நல்ல பாய்மம், வார்க்கத்தக்க தன்மை, சிறந்த  இயந்திர வினைமை, உருமாற்ற எதிர்ப்பு மற்றும்  தேய்தல் எதிர்ப்பு ஆகியவற்றால் வார்ப்பிரும்பு பல பொறியியல் செயல்பாடுகளுக்கு சிறந்த பொருளாக விளங்குகிறது. குறிப்பாக குழாய்கள், இயந்திரங்கள், தானுந்துத் தொழில் உதிரிபாகங்கள் (உருளைத் தலைபாகம், உருளைத் தொகுதி, பல்லிணைப் பெட்டி) ஆகியவற்றைத் தயாரிக்கப்  பயன்படுத்தப்படுகின்றது. இது துருவினால் செயலிழப்பதில்லை.

மேலும் படிக்க
John Gloag and Derek Bridgwater, A History of Cast Iron in Architecture, Allen and Unwin, London (1948)
Peter R Lewis, Beautiful Railway Bridge of the Silvery Tay: Reinvestigating the Tay Bridge Disaster of 1879, Tempus (2004) 
Peter R Lewis, Disaster on the Dee: Robert Stephenson's Nemesis of 1847, Tempus (2007) 
George Laird, Richard Gundlach and Klaus Röhrig, Abrasion-Resistant Cast Iron Handbook, ASM International (2000)

வெளி இணைப்புகள்

Metallurgy of Cast Irons, Cambridge University
Paper on the Tay bridge disaster
Cast Iron In China and Europe 

இரும்பு வகைகள்
கட்டிடப் பொருட்கள்
சீனக் கண்டுபிடிப்புக்கள்
இரும்புக் கலப்புலோகங்கள்
இரும்பு
ஆசியக் கோப்பை (காற்பந்து)

ஆசியக் கிண்ணம் (காற்பந்து) அல்லது ஏஎஃப்சி ஆசியக் கோப்பை (AFC Asian Cup) என்பது ஆசிய கால்பந்துக் கூட்டமைப்பால் நடத்தப்பெறும் நாடுகளுக்கிடையேயான கால்பந்துப் போட்டித் தொடராகும். கோப்பா அமெரிக்காவுக்கு அடுத்தபடியாக உலக அளவில் பழமையான கண்ட கால்பந்துப் போட்டியாகும். வெற்றிபெறும் அணி நேரடியாக பிஃபா கூட்டமைப்புகள் கோப்பையில் ஆடத் தகுதிபெறும்.

ஆசியக் கிண்ணம் நான்காண்டுகளுக்கு ஒருமுறை 1956 (ஆங்காங்) முதல் 2004 (சீனா) வரை நடத்தப்பட்டு வந்தது. இதே சுழற்சியில் ஒலிம்பிக் போட்டிகளும் ஐரோப்பிய கால்பந்தாட்டப் போட்டிகளும் ஆசியக்கிண்ணம் இடம்பெறும் அதே ஆண்டில் நடத்தப்பெற்றதால், ஆசியக் கிண்ணத்தை நடத்துவதற்கான காலகட்டம் மாற்றப்பட்டது. 2004 இற்குப் பிறகு 2007-இல் நடத்தப்ப்பட்டது. இப்போட்டிஅயி பெறுகிறது. 2007-இல் தென்கிழக்காசியாவில் இந்தோனேசியா, மலேசியா, வியட்நாம், தாய்லாந்து ஆகிய நாடுகள் நடத்தின. அதன் பின்னர் நான்கு ஆண்டுகளுக்கு ஒரு முறை போட்டிகள் நடத்தப்படுகின்றன.

ஆசியக் கிண்ணம் பொதுவாக சிறிய எண்ணிக்கையிலான முன்னணி அணிகளால் ஆதிக்கம் செலுத்தப்படுகிறது. தொடக்கத்தில் வெற்றி பெற்ற அணிகளில் தென் கொரியா (இரண்டு முறை), ஈரான் (மூன்று முறை) ஆகியவை அடங்கும். 1984 முதல், சப்பான் (நான்கு முறை), சவூதி அரேபியா (மூன்று முறை) ஆகியவை மிகவும் வெற்றிகரமான அணிகளாக உள்ளன, கடைசி பத்து இறுதிப் போட்டிகளில் இவையிரண்டும் ஏழில் வெற்றி பெற்றன. வெற்றி பெற்ற மற்ற அணிகள் கத்தார் (2019 நடப்பு வாகையாளர்), ஆத்திரேலியா (2015), ஈராக் (2007), குவைத் (1980) ஆகியவை ஆகும். இசுரேல் 1964 இல் வென்றது, ஆனால் பின்னர் அது வெளியேற்றப்பட்டது, அது பின்னர் ஐரோப்பிய காற்பந்துச் சங்கங்களின் ஒன்றியத்தில் இணைந்தது.

ஆத்திரேலியா 2007 இல் ஆசியக் கூட்டமைப்பில் இணைந்தது, அது 2015 இல் தனது நாட்டில் போட்டிகளை நடத்தி, இறுதிப் போட்டியில் தென் கொரியாவை வென்றது. 2019 ஆசியக்கிண்ணத்தில் பங்குபற்றிய அணிகளின் எண்ணிக்கை 16 இல் இருந்து 24 இற்கு அதிகரிக்கப்பட்டது.

முடிவுகள்

மேற்கோள்கள்

வெளி இணைப்புகள்
RSSSF archive
AFC Asian Cup Official Website
சுவர் ஓவியம்

சுவர் ஓவியம் (mural) என்பது சுவரில், கூரையில் அல்லது பெரிய நிரந்தரமான மேற்பரப்பில் நேரடியாக மேற்கொள்ளப்படும் கலை வேலைப்பாடான ஓவியமாகும். சுவர் ஓவியத்தின் குறிப்பிடத்தக்க தனிச்சிறப்பான பண்பு என்னவெனில், அங்குள்ள இடவெளியின் கட்டட மூலக் கூறுகள் படத்துடன் இசைவாய் உள்வாங்கப்படுவதாகும்.

சில சுவர் ஓவியங்கள் சுவரில் இணைக்கப்பட்டுள்ள பாரிய திரைச் சீலைகள் மீது வரையப்படுகின்றன. இவ்வாறான ஓவிய வேலைகள் "சுவர் ஓவியம்" என அழைக்கப்படுவதில் கலை உலகில் மாறுபட்ட சில கருத்துக்கள் உள்ளன. ஆயினும் இவ்வாறான நுட்பங்கள் 19ம் நூற்றாண்டின் பிற்பகுதியிலிருந்து பொதுவாகக் காணப்பட்டு வருகின்றன.

குறிப்புகள்

வெளி இணைப்புகள் 

 How to prepare a mural wall and protect the mural
 Political Wall Murals in Northern Ireland
 Calpams
 Murals.trompe-l-oeil.info  French and European gate of murals: 10 000 pictures and 1100 murals
 Temple Mural Paintings of Tamilnadu
 The National Society of Mural Painters (USA; founded 1895)
 Ancient Maya Art 
 Ancient Prehispanic Murals
 Global Murals Conference 2006 at Prestoungrange
 Mural Decoration in 1911 Britannica
 The Melville Shoe Mosaic, an early 20th century ceramic tile mural at 44 Hammond Street in Worcester, MA 
 Take an online tour of the murals in Belfast, Northern Ireland
 The IOF archive: The world´s largest archive of murals and wall decors 
 Albert Krehbiel's murals at the Illinois Supreme Court Building: The Third Branch - A Chronicle of the Illinois Supreme Court; The History of the Illinois Supreme Court 
 Slideshow of Albert Henry Krehbiel's murals at the Illinois Supreme Court Building—Welcome to Illinois Courts 

ஓவியப்பாணிகள்
கலைகள்
வி வே சோல்யர்ஸ்

வி வே சோல்யர்ஸ் (We Were Soldiers) என்பது நவம்பர் 14, 1965 அன்று இடம்பெற்ற லா ராங் போர் பற்றிய 2002 அமெரிக்க போர் திரைப்படமாகும். இத்திரைப்படம் ரன்டல் வோல்லசினால் இயக்கப்பட்டு, மெல் கிப்சனினால் நடிக்கப்பட்டது. இது நாங்கள் படைவீரர்களாக ஒரு முறை இருந்தோம்... இளமையுடன் (We Were Soldiers Once… And Young) என்ற நூலை அடிப்படையாகக் கொண்டு உருவாக்கப்பட்டது.

குறிப்புகள்

வெளி இணைப்புகள்
 
 
 

2002 திரைப்படங்கள்
போர் திரைப்படங்கள்
பாரமவுண்ட் பிக்சர்ஸ் திரைப்படங்கள்
வார்னர் புரோஸ். திரைப்படங்கள்
அமெரிக்கத் திரைப்படங்கள்
ஆங்கிலத் திரைப்படங்கள்
த நைன்த் கொம்பனி

த நைன்த் கொம்பனி (The 9th Company, ஒன்பதாவது கம்பனி) () என்பது ஆப்கான் சோவியத் போர் பின்னணியைக் கொண்டு பியோதர் பந்தார்ச்சுக்கினால் இயக்கப்பட்ட திரைப்படம். இது 2005 ஆம் ஆண்டில் உருசியா, உக்ரைன், பின்லாந்து நாடுகளின் கூட்டுத் தயாரிப்பில் வெளிவந்தது. இதன் கதை "குன்று 3234 க்கான போர்" நிகழ்வை அடிப்படையாகக் கொண்டு உருவாகியது.

வெளி இணைப்புகள்
  
  
 
 
 

2005 திரைப்படங்கள்
உருசியத் திரைப்படங்கள்
போர் திரைப்படங்கள்
லெபனான் (2009 திரைப்படம்)

லெபனான் (எபிரேயம்: לבנון) என்பது சாமுவேல் மாவோசினால் இயக்கப்பட்ட இசுரேலிய போர்த் திரைப்படம். இது தங்கச் சிங்கம் பரிசை 66வது வென்ஸ் பன்னாட்டு திரைப்பட விழாவில் வென்று, அப்பரிசினைப் பெற்ற முதலாவது இசுரேலிய தயாரிப்பு திரைப்படம் என்ற மதிப்பைப் பெற்றறது. இது இசுரேலில் சில கருத்து மாறுபாடுகளை உருவாக்கியது. இத்திரைப்படம் சிறந்த படம் உட்பட்ட 10 ஒபிர் விருதுகளுக்கு பரிந்துரைக்கப்பட்டது. இது 14வது வருடாந்த சட்யஜித ரே விருதை வென்றது.

மாவோஸ் 1982 லெபனான் போரில் இள வயது இசுரேலிய படைவீரராக தான் பெற்ற அனுபவங்களை அடிப்படையாக வைத்து இதனை உருவாக்கினார். இது ஒரு போர் எதிர்ப்புத் திரைப்படமென பிரித்தானிய செய்தித்தாளான காடியன் தெரிவித்தது.

குறிப்புகள்

இவற்றையும் பார்க்க 
பியூபோட் (திரைப்படம்)

வெளி இணைப்புகள் 
 

2009 எபிரேயத் திரைப்படங்கள்
இசுரேலியத் திரைப்படங்கள்
எபிரேயத் திரைப்படங்கள்
இசுரேலிய போர் திரைப்படங்கள்
இசுரேலிய நாடகத் திரைப்படங்கள்
செருமானியத் திரைப்படங்கள்
நோ மன்ஸ் லாண்ட் (2001 திரைப்படம்)

நோ மன்ஸ் லாண்ட் (No Man's Land) என்பது 2001 இல் வெளியாகிய பொசுனியா எர்செகோவினா போர் பற்றிய போர்த் திரைப்படமாகும். இத்திரைப்படம் உருவகக் கதையும் பொசுனியா எழுத்தாளரும் இயக்குனருமாகிய டனிஸ் டனோவிக்கின் முதல் திரைப்படமுமாகும். இது பொசுனியா எர்செகோவினா, சுலோவீனியா, இத்தாலி, பிரான்சு, பெல்ஜியம், ஐக்கிய இராச்சியம் ஆகிய வணிகச் சங்கங்களின் கூட்டுத் தயாரிப்பும் ஆகும். 2001 இல் இது சிறந்த வெளிநாட்டு மொழித் திரைப்படங்களுக்கான அகாதமி விருதை வென்றது.

குறிப்புகள்

வெளி இணைப்புகள்
 
 
 
 
 
 
 Official site of the play 

2001 திரைப்படங்கள்
போர் திரைப்படங்கள்
ஆங்கிலத் திரைப்படங்கள்
பிரித்தானிய திரைப்படங்கள்
பிரெஞ்சுத் திரைப்படங்கள்
மலைத் தொடர்

மலைத்தொடர் (ஆங்கிலம்: Mountain range) என்பது மலைகள் ஒன்றுடன் ஒன்றாக இணைக்கப்பட்ட தொடர்ச்சியைக் குறிப்பிடுவதாகும். ஒரு மலைத் தொடரில் உள்ள மலைகள் இணைக்கப்பட்டு இருந்தாலும் அவை ஒரே வகைப் பாறையாலோ அல்லது மண்ணாலோ ஆனவை எனக் கூற முடியாது. 

அவை புவித்தட்டுக்களின் நகர்வினாலும் எரிமலை வெடிப்பினாலும் உருவாகலாம். மலைத்தொடருக்குச் சிறந்த உதாரணமாக இமயமலைத் தொடரைக் குறிப்பிடலாம். மலைத்தொடர்கள் நிலத்தில் மட்டுமல்லாமல் ஆழ்கடலிலும் காணப்படும்.

முக்கிய மலைத்தொடர்கள்

நடுக்கடல் முகடு -புவியில் மிகவும் நீளமான மலைத் தொடர்.
இமயமலை - புவியில் மிகவும் உயரமான மலைத்தொடர்.
அந்தீசு மலைத்தொடர் - நிலத்தில் மிகவும் நீளமான மலைத்தொடர்.
ஆல்ப்ஸ் மலைத்தொடர்
யூரால் மலைத்தொடர் - ஆசியாவையும் ஐரோப்பாவையும் பிரிக்கும் மலைத்தொடர்.
ரொக்கி மலைத்தொடர்

காலநிலையில் ஏற்படுத்தும் செல்வாக்கு

உயரமான மலைத்தொடர்கள் காலநிலையில் பெரும் செல்வாக்கைச் செலுத்துகின்றன. இவை காற்று வீசும் திசையில் அதிக மழையையும் மற்றைய திசையில் மழையற்ற நிலமையையும் உருவாக்கும். 

அந்தீசு மலைத்தொடரின் கிழக்குப் பகுதியில் அதிக மழை கிடைப்பதும் மேற்குப்பகுதி பாலைவனமாய் இருப்பதும் ஒரு காரணமாகும்.

மேலும் காண்க 
 மலை வகைகளின் பட்டியல்
 தெனாசிரிம் மலைத்தொடர்‎
 தித்திவாங்சா மலைத்தொடர்‎

மேற்கோள்கள்

வெளி இணைப்புகள்
Peakbagger Ranges Home Page
Bivouac.com

மலைகள்
அசிக்காடு ஊராட்சி

அசிக்காடு ஊராட்சி (Asikkadu Gram Panchayat), தமிழ்நாட்டின் மயிலாடுதுறை மாவட்டத்தில் உள்ள குத்தாலம் வட்டாரத்தில் அமைந்துள்ளது. இந்த ஊராட்சி, பூம்புகார் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.  2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2516 ஆகும். இவர்களில் பெண்கள் 1268 பேரும் ஆண்கள் 1248  பேரும் உள்ளனர். அசிக்காடு பூம்புகார் (சட்டமன்றத் தொகுதி) க்கு உட்பட்டது. முருகன் தோட்டம், செங்குடி ஆகிய ஊர்களை உள்ளடக்கிய ஊராட்சி ஆகும். கிழக்கில் கோவங்குடியும், மேற்கில் தேரழந்தூரும், வடக்கில் மல்லியமும், தெற்கில் செங்குடியும் உள்ளன. மயிலாடுதுறையிலிருந்து 10 கிலோ மீட்டர் தொலைவில் அமைந்துள்ளது. சுவர்ணகிரீசுவரர் ஆலயம் இந்தக் கிராமத்தின் நடுவில் அமைந்துள்ளது.

அடிப்படை வசதிகள் 
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

சிற்றூர்கள் 
இந்த ஊராட்சியில் அமைந்துள்ள சிற்றூர்களின் பட்டியல்:
# முருகன்தோட்டம்
 செங்குடி
 அசிக்காடு

சான்றுகள் 

குத்தாலம் ஊராட்சி ஒன்றியம்
த. இ. க. ஊராட்சித் திட்டம்
மயிலாடுதுறை மாவட்டத்திலுள்ள கிராமங்கள்
ஆ. கார்மேகக் கோனார்

ஆ. கார்மேகக் கோனார் (Karmegha Konar) மதுரை அமெரிக்கன் கல்லூரியின் தமிழ்த் துறைத் தலைவராகத் திகழ்ந்தவர். தமிழிலக்கிய, இலக்கணத்தைக் கசடறக் கற்பிப்பதில் வல்லவர்.  தமிழறிஞர். சொற்பொழிவாளர். எழுத்தாளர்.

பிறப்பு 
கார்மேகக் கோனார் 1889ஆம் ஆண்டு திசம்பர் மாதம் 27ஆம் நாளன்று இராமநாதபுரம் மாவட்டத்தில் உள்ள அகத்தாரிருப்பு என்னும் சிற்றூரில் பிறந்தவர்.

பணி
மதுரை அமெரிக்கன் கல்லூரியின் தமிழ்த் துறையில் 37 ஆண்டுகள் பணியாற்றி 1951ஆம் ஆண்டில் ஓய்வுபெற்றார். அங்கு இவரிடம் தமிழ் கற்றவர்களில் குறிப்பிடத்தக்க சிலர்:
பொதுவுடைமைக் கட்சித் தலைவர் என். சங்கரய்யா 
தமிழ்நாடு பொதுநூலகத் துறை இயக்குநர் வே. தில்லைநாயகம்
நிலச்சீர்திருத்தப் போராளி கிருட்டிணம்மாள் செகநாதன் 
அரசுச் செயலர் கி. லட்சுமிகாந்தன் பாரதி

இவர், சென்னைப் பல்கலைக் கழகப் பாடத்திட்டக் குழுவில் தொடர்ந்து 21ஆண்டுகள் தலைவராக இருந்தார்.

விருது 
இவருக்கு மதுரையில் 1955ஆம் ஆண்டு சோமசுந்தர பாரதியார் தலைமையில் நடைபெற்ற விழாவில் செந்நாப்புலவர் என்னும் பட்டத்தை பி. டி. இராசன் வழங்கினார்.

ஆக்கங்கள்

இவர் பின்வரும் நூல்களை இயற்றி இருக்கிறார்:
 அறிவு நூல் திரட்டு (2 தொகுதிகள் - உரைநூல்)
 ஆபுத்திரன் அல்லது புண்ணியராஜன் (உரைநூல்)
 இதிகாசக் கதாவாசகம் (2 தொகுதிகள்)
 ஐங்குறு நூற்றுச் சொற்பொழிவுகள்
 ஒட்டக்கூத்தர்
 கண்ணகி தேவி
 காப்பியக் கதைகள்
 கார்மேகக் கோனார் கட்டுரைகள் 
 கார்மேகக் கோனார் கவிதைகள்
 செந்தமிழ் இலக்கியத்திரட்டு I
 பாலபோத இலக்கணம்  
 மதுரைக் காஞ்சி
 மலைபடுகடாம் ஆராய்ச்சி
 மூவருலா ஆராய்ச்சி
 தமிழ்ச்சங்க வரலாறு (கட்டுரை)
 தமிழ்மொழியின் மறுமலர்ச்சி
 நல்லிசைப் புலவர்கள் (உரைநூல்)

இவரது படைப்புகளைத் தமிழக அரசு நாட்டுடைமையாக்கி உள்ளது.

மறைவு
கார்மேகர் 22-10-1957ஆம் நாள் மதுரையில் மறைந்தார்.

சான்றடைவு

தமிழறிஞர்கள்
1889 பிறப்புகள்
நாட்டுடைமை நூல்களின் ஆசிரியர்கள்
1957 இறப்புகள்
இராமநாதபுரம் மாவட்ட நபர்கள்
மாகோன் வரலாறு

மாகோன் வரலாறு என்னும் வரலாற்று நூல் 13 ஆம் நூற்றாண்டுத் தொடக்கத்தில் இலங்கையின் தலைநகரமாக விளங்கிய பொலநறுவையைக் கைப்பற்றி 40 ஆண்டுகள்வரை ஆண்ட கலிங்க மாகன் பற்றிய வரலாற்றுத் தகவல்களை ஆய்வு செய்கின்றது.

பொருளடக்கம்
 மாகோன் 
 மாகோன் பற்றிய வரலாறுகள்
 கலிங்கமும், ஈழமும்
 மாகோன் வருகை
 ஈழத்தில் மாகோனின் ஆட்சி
 மாகோனின் துணைவர்கள்
 மாகோன் வகுத்த வன்னிமை
 பண்பாட்டுக் கோலங்கள்
 மாகோன் காலத்துப் பாண்டியர் படையெடுப்புக்கள்
 மாகோனுக்கு ஏற்பட்ட பாதிப்புக்கள்
 மாகோனும் வட இலங்கையும்
 முற்றுப் பெறாத காவியம்
 அனுபந்தங்கள்
 புகைப்படங்கள்

வெளி இணைப்புகள்
 மாகோன் வரலாறு  நூலகம்

ஈழத்து நூல்கள்
வரலாற்றியல் தமிழ் நூல்கள்
1995 தமிழ் நூல்கள்
குளக்கோட்டன் தரிசனம்

குளக்கோட்டன் தரிசனம் என்பது இலங்கையின் கிழக்குப்பகுதியை ஆட்சி செய்து வந்த சோழகங்க தேவன் என்ற இயற்பெயரைக் கொண்டிருந்த மன்னன் குளக்கோட்டன் பற்றிய ஆய்வு நூலாகும்.

பொருளடக்கம்
 குளக்கோட்டன் அறிமுகம்
 கோணேசர் கோயில் தொடர்புகள்
 திருகோணமலைத் தொடர்புகள்
 திருக்கோயில் தொடர்புகள்
 கல்வெட்டுச் சான்றுகள் (திருகோணமலை)
 கல்வெட்டுச் சான்றுகள் (திருக்கோயில்)
 திருக்கோயில் கல்வெட்டுகளும், மாகோன் தொடர்பும்
 மாகோனும் குளக்கோட்டனும்
 குளக்கோட்டன் காலம்
 குளக்கோட்டன் பெயர்
 புகைப்படங்கள்
 வரைபடங்கள்

வெளி இணைப்புகள்
 குளக்கோட்டன் தரிசனம்  நூலகம்

ஈழத்து நூல்கள்
ஈழத்து வரலாற்றியல் தமிழ் நூல்கள்
1993 தமிழ் நூல்கள்
தலைத்தோற்றம்

தலைத்தோற்றம் என்பது புறநானூற்றுப் பாடல்களுக்குத் தரப்பட்டுள்ள துறைகளில் ஒன்று.

இலக்கியம்
புறநானூற்றுப் பாடல்களில் ஒரே ஒரு பாடல் இத் துறையினதாகக் குறிப்பிடப்பட்டுள்ளது. வெட்சித் திணையில் வரும் இந்தப் பாடல் ஆனிரைகளைக் கவர்ந்துவரும் வீரனுக்கு மகளிர் விருந்தளிக்க வேண்டும் என்று கூறுகிறது.

பகைவர்களைப் போரில் வென்று அவர்களது ஆனிரைகளைக் கவர்ந்துவருகிறான் என் தலைவன்.  அவனை வரவேற்பதில் அவனுடைய உறவினரைக் காட்டிலும் மென்மையான சாயல் அழகு கொண்ட மகளிர் முன்னே நில்லுங்கள். நறவுக் கள்ளை மொண்டு வையுங்கள். மாட்டு இறைச்சி சமைக்கட்டும். கால் நட்டுப் பச்சைப் பந்தல் போடுங்கள். ஆற்றிலிருந்து ஈர மணல் கொண்டுவந்து அதில் பரப்புங்கள். இப்படி வரவேற்பது அக்கால வழக்கம்.
தமிழ் இலக்கணத்தில் புறப்பொருள் திணைகளுள் ஒன்றான வெட்சித் திணை தொடர்பில் தலைத்தோற்றம்  என்பது அத்திணையின் ஒரு துறை அல்லது உட்பிரிவு ஆகும்.  பகைவரின் ஆநிரைகளைக் கைப்பற்றிக் கொண்டுவரும் வெட்சி மறவனை, அவனுடைய சுற்றத்தினர் மகிழ்ந்து வரவேற்று மொழிவது தலைத்தோற்றம் என்னும் துறையாகும்.

தலைத்தோற்றம் என்னும் பொருள்படும் பின்வரும் பாடல்  புறப்பொருள் வெண்பாமாலையில்  வருகிறது.

விதி
       உரவெய்யோன் இணந்தழீஇ
       வரவுணர்ந்து கிளைமகிழ்ந்தன்று

சான்று

	மொய்யணல் ஆநிரை முன்செல்லப் பின்செல்லும்
	மையணற் காளை மகிழ்துடி,  கையணல்
	வைத்த எயிற்றியர் வாட்கண் இடனாட
	உய்த்தன்று உவகை ஒருங்கு.

பொருள்

அடர்ந்த தாடியுடன் அலையும் பசுக்கூட்டங்கள் முன்னே செல்ல, அவற்றிற்குப்பின், அவற்றைக் காத்துச் செல்லும் வெட்சி வீரர்கள், துடியினை முழக்கிச் சென்றனர்.  தன் கணவர் பிரிவால் கையைக் கன்னத்தில் வைத்துத் தம் கணவர் வருகையை எதிர்பார்த்திருந்த தலைவிக்கு இடக்கண் துடித்தது.  அத்துடி ஒலியும் கேட்டது.  அதனால் அவள் மிகவும் மகிழ்ந்து படைத்தலைவன் வருகையை எல்லாருக்கும் கூறினாள் என்று இப்பாடலில் கூறப்பட்டுள்ளதால், இது தலைத்தோற்றம் என்ற துறைக்குச் சான்றாயிற்று.

இலக்கணம்
தொல்காப்பியம் வெட்சித் திணையின் நிகழ்வுகளாகக் குறிப்பிடும் 14 இல் இதுவும் ஒன்று. தொல்காப்பியம், புறத்திணையியல் 3
புறப்பொருள் வெண்பாமாலை வெட்சிப் படலத்தில் வரும் 20 துறைகளில் ஒன்றாக இதனைக் குறிப்பிடுகிறது.
உர வெய்யோன் இனம் தழீஇ
வரவு உணர்ந்து கிளை மகிழ்ந்தன்று. புறப்பொருள் வெண்பாமாலை 12

அடிக்குறிப்பு

சான்றாதாரம்
முனைவர் கு.முத்துராசன், எளிய உரையில் புறப்பொருள் வெண்பாமாலை, ஐந்திணைப் பதிப்பகம், சென்னை, சூலை 2004, பக்.21-22.
வெளி இணைப்பு

http://www.tamilvu.org/courses/degree/d021/d0213/html/d02132b1.htm

http://www.tamilvu.org/courses/degree/d021/d0213/html/d0213226.htm

புறநானூற்றுத் துறைகள்
தமிழர் பழக்க வழக்கங்கள்
துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
தமிழ்
பசுபதிகோயில்

பசுபதிகோயில் என்பது இந்திய மாநிலமான தமிழ்நாட்டின் தஞ்சாவூர் மாவட்டத்தில் அமைந்துள்ள ஓர் ஊர்.

அமைவிடம் 
இவ்வூர் தஞ்சாவூருக்கு 14 கி.மீ. தொலைவில் அமைந்துள்ளது.

மக்கள்தொகை பரம்பல் 
2011 இந்திய மக்கள் தொகைக் கணக்கெடுப்பு அடிப்படையில், பசுபதிகோயில் பகுதியின் மக்கள்தொகை 9,025. இதில் 4,272 பேர் ஆண்கள் மற்றும் 4,753 பேர் பெண்கள் ஆவர்.

சமயம்

இந்துக் கோயில்கள் 
பசுபதீசுவரர் கோயில் என்ற சிவன் கோயில் ஒன்றும், வரதராஜ பெருமாள் கோயில் என்ற பெருமாள் கோயில் ஒன்றும் இவ்வூரில் கட்டப்பட்டுள்ளன.

சிறப்பு 
புகழ்பெற்ற சோழர்காலத்துச் சிற்பங்கள் இவ்வூர்க் கோவில்களில் காணப்படுகின்றன. இந்து புராணங்களில் நிகழ்ந்த குறிப்பிடத்தக்க வரலாற்றுக் கதைகளின் காட்சிகள் சிற்ப வடிவில் இங்குள்ள கோயில்களில் சிறப்பாக அமைக்கப்பட்டுள்ளன.

மேலும் பார்க்கவும்
தஞ்சை மாவட்டக் கோவில்கள்:
 தஞ்சைப் பெருவுடையார் கோவில்
 மனோரா
 உப்பிலியப்பன் கோயில்
 சுவாமிமலை
 கும்பகோணம்

மேற்கோள்கள்

வெளியிணைப்புகள்
 வரலாறு.காம் இணையதளத்தில் பசுபதிகோயில் பற்றிய கட்டுரை

தஞ்சாவூர் மாவட்டத்திலுள்ள கிராமங்கள்
ஆறுநாட்டு வெள்ளாளர்

ஆறுநாட்டு வெள்ளாளர் (Arunattu Vellalar) எனும் சாதி வெள்ளாளர்களின் உட்பிரிவுகளாகும். கடலூர் மாவட்டம், சிதம்பரம்  அருகேயுள்ள ஆறு கிராமங்களைச் சேர்ந்தவர்கள். இவர்களது முக்கிய தொழில் வேளாண்மை ஆகும்.

ஆறுநாட்டு வெள்ளாளர் என்னும் பெயர் ஏற்படும் முன் வேளாளர்கள் அனைவரும் ஒரே இனமாக வேளாண்மை செய்து வந்தனர். நாளடைவில் ஜனத்தொகையின் காரணமாக வேளாளர்கள் மற்றும் அவரவர் உறவினர்கள் ஒன்றுகூடி தனித்தனி கூட்டமாக வாழ முடிவுசெய்தனர். அவரவர் செய்யும் விவசாயம் மற்றும் தொழில் சார்ந்து தங்களைச் சிறுசிறு பிரிவுகளாகப் பிரித்து கொண்டனர்.

பிரிவுகள் 
 திருப்படையூர் நாடு
 பாச்சூர் குறட்டுப்பத்து நாடு
 கீழ் வள்ளுவப்ப நாடு
 மேல் வள்ளுவப்ப நாடு
 கரி காலி நாடு
 ஆமூர் நாடு
ஆகிய ஆறு நாடுகளில் வாழ்ந்து வந்த வேளாளர்கள் தங்களை ஆறுநாட்டு வேளாளர்கள் எனப் பெயரிட்டு அழைத்தனர். கி.பி. 1176 ஆம் வருடம் சிதம்பரம் நடராஜர் ஆலயத்தில் கூடி தங்கள் அனைவரையும் ஆறுநாட்டு வேளாளர்கள் என ஓர் செப்பு பட்டயம் எழுதி, தங்கள் குடும்பங்களை முப்பத்தாறு கோத்திரங்களாக வகுத்துக்கொண்டனர். கோத்திரப்பிரிவுகள் திருவானைக்கோவில் ஆறுநாட்டு வேளாளர் சத்திரத்திலுள்ள செப்புப் பட்டயம் மூலம் அறிய முடிகிறது.

கூட்டங்கள்/கிளைகள்/குலங்கள்  
கூட்டம்/கிளை/குலம் என்பது ஆண் வழிவம்சாவழியை குறிப்பது ஆகும்.
தற்பொழுது 32 கூட்டப்பிரிவுகளே/குலப்பிரிவுகளே வழக்கத்தில் உள்ளது. அவற்றைப்பற்றி கூட்டம் பகுதியில் காணலாம். ஆறுநாட்டு வேளாளர்களாகின் ஆதி ஊர் சிதம்பரம் ஆகும். ஆறுநாட்டு வேளாளர்கள் இயற்கை சீற்றங்களின் காரணமாகச் சிதம்பரத்தை விட்டு, திருச்சி மாவட்டத்தில் 1700-1800 இடைப்பட்ட வருடங்களில் குடியேறி உள்ளனர். அமரர் ஸ்ரீ மான் வீர.கருப்பண்ணபிள்ளை, தற்போதுள்ள திருவானைக்கோவில் ஆறுநாட்டு வேளாளர் அன்னதான சத்திரத்திற்கு மனையிடத்தையும் மேற்புறமுள்ள கட்டிடங்களையும் நம்மினத்தவர்கள் பயன்படுத்திக்கொள்ள 1891 ஆம் வருடம் இனாம்சாசனம் எழுதிக் கொடுத்துள்ளார்.

32 கூட்டம்/கிளை/குலம் 
 ஆலத்துடையான்
 எதுமலுடையான்
 களத்துடையான்
 களப்பான் (வளமுடையான்)
 காருடையான்
 குணக்கொத்துடையான்
 குருவருள்வுடையான்
 கூத்துடையான்
 கொன்னக்குடையான்(சேர்குடி)
 கோட்டுடையான்
 கோனுடையான்
 சமயமந்திரி
 சனமங்கலத்துடையான்
 சாத்துடையான்
 சிறுதலுடையான்
 திருச்சங்குடையான்
 தெத்தமங்கலத்துடையான்
 தேவங்குடையான்
 நத்தமுடையான்
 நல்லுடையான்
 நிம்மலுடையான்
 பனையடியான்
 பாவலுடையான்
 பூண்டிலுடையான்
 மருதுடையான்
 மாத்துடையான்
 மிரட்டுடையான் (குருவலுடையான்)
 முருக்கத்துடையான்
 வளவுடையான்
 வில்வராயன்
 வெண்ணாவலுடையான்
 சக்கரவர்த்தி

மேற்கோள்கள் 

தமிழரில் சாதிகள்
வேளாளர்
கலேயின் குடிமக்கள் (சிற்பம்)

கலேயின் குடிமக்கள் (The Burghers of Calais) என்பது அகசுத்தே ரோடின் என்பவரால் செய்யப்பட்ட மிகவும் புகழ் வாய்ந்த சிற்பம் ஆகும். இது 1889 ஆம் ஆண்டில் செய்து முடிக்கப்பட்டது. நூறான்டுப் போரின்போது, ஆங்கிலக் கால்வாய்ப் பகுதியில் உள்ள பிரான்சின் முக்கியமான துறைமுக நகரான கலே ஆங்கிலேயர்களால் ஓராண்டுக்கும் மேலாக முற்றுகை இடப்பட்டபோது 1347 ஆம் ஆண்டில் நடந்த ஒரு நிகழ்வுக்கான நினைவுச் சின்னமாக இது உள்ளது.

மேற்கோள்கள்

சிற்பங்கள்
வெளி ரங்கராஜன்

வெளி ரங்கராஜன் என தமிழ் இலக்கிய வட்டாரங்களில் அறியப்படும் இவரது இயற்பெயர் ரங்கராஜன். இலக்கியம், நாடகம், நிகழ்கலைகள் குறித்த ஆழ்ந்த ஈடுபாடுகளுடன் அவைகளுக்கு இடையிலான ஊடாட்டம் குறித்த உரையாடல்களை தமிழில் முன்னெடுத்து வருபவர்.

வாழ்க்கைச் சுருக்கம் 
திருச்சி மாவட்டத்தில் உள்ள ஸ்ரீரங்கத்தில் பிறந்தவர். கணிதத்தில் முதுகலைப்பட்டமும் இந்தியில் எம்.ஏ. பட்டமும் பிரெஞ்சு மொழியில் பட்டயம் (டிப்ளோமா) பட்டமும் பெற்றவர். வங்கி அதிகாரியாகப் பணியாற்றிய இவர் தற்போது முழுநேர கலாச்சாரப் பணிகளில் ஈடுபட்டு வருகிறார்.

இலக்கிய ஆர்வம் 
மாணவப் பருவத்திலிருந்தே கலை, இலக்கியங்களில் ஆழ்ந்த ஈடுபாடு கொண்ட இவர் பணி நிமித்தமாக சென்னை வந்ததும் இலக்கியச் செயல்பாடுகளில் தீவிரமாகப் பங்கேற்றார். நவீன இலக்கியம் சார்ந்து கணையாழி, கசடதபற, பிரக்ஞை, இன்று, படிகள், காலச்சுவடு போன்ற இலக்கியச் சிறுபத்திரிகைகளில் இலக்கியவிமர்சனம், கதை, கவிதை என பங்களிப்புகள் செய்தவர்.

நாடகவியலில் பங்களிப்பு 
தமிழில் நாடக இலக்கியங்களை உருவாக்கவும், நாடகச் சிந்தனைகளை முன்னெடுக்கவும் "வெளி" என்ற நாடக இதழை 1990இல் தொடங்கி 10 ஆண்டுகள் நடத்தினார். புதிய நாடகப் பிரதிகள், நாடகக் கோட்பாடுகள் குறித்த விவாதங்கள், உலக நாடக இயக்கம் என தமிழில் செறிவான நாடகச் செயல்பாட்டிற்கான களமாகவும் ஆவணமாகவும் வெளி இதழ் பயன்பட்டது. ஐம்பதுக்கும் மேற்பட்ட புதிய நாடகங்களும், மொழிபெயர்ப்பு நாடகங்களும் வெளி இதழ்களில் பிரசுரமாயின.   

1994இல் இலங்கையில் நடந்த நாடகக் கருத்தரங்கில் கலந்து கொண்டு 'மரபும் மாற்றங்களும்' என்ற தலைப்பில் கட்டுரை வழங்கியவர். புதிய நாடகங்களை இயக்கியும், இசை நடனம் போன்ற நிகழ்கலைகளில் சமகால நுண்ணுணர்வுக்கான பொறிகளை அடையாளப்படுத்தியும் கலை இலக்கியத் தளத்தில் தொடர்ந்து இயங்கிவருபவர்.

இவரது நூல்கள் 
 தமிழ் நாடகச் சூழல் ஒரு பார்வை (2003)
 இடிபாடுகளுக்கிடையில்
 நாடகம் நிகழ்வு அழகியல்
 ஊழிக்கூத்து
 வெளிச்சம் படாத நிகழ்கலைப் படைப்பாளிகள்
 புத்தகங்கள் பார்வைகள்
 தமிழ் நவீன நாடக நிகழ்வுகள்
 சமகால இலக்கிய உரையாடல்கள்
 இலக்கிய வாசிப்பும் நாடக வாசிப்பும்
 உடல்மொழியின் கலை
தற்காலத் தமிழ் நாடகங்கள் தொகுப்பு
வெளி இதழ் தொகுப்பு
புரிசை கண்ணப்ப தம்பிரான் தொகுப்பு நூல்
இந்திய இலக்கிய சிற்பிகள் வரிசை - கு.அழகிரிசாமி
நடுக்கடலில்(மொழிபெயர்ப்பு நாடகங்கள்) தொகுப்பு
இலக்கியக் குரல்கள்
தமிழ் நவீன நாடக வரலாறும் அழகியலும்
கலையும் மனப்பிறழ்வும் (மொழிபெயர்ப்பு கட்டுரைகள்)
வரலாற்றுப் பார்வையில் தமிழ் நாடகம் (தொகுப்பு)

இவரது நாடக நிகழ்வுகள் 
அகலிகை,வஞ்ச மகள்,மாதவி,ஊழிக்கூத்து,மாதரி கதை,ஆற்றைக் கடத்தல்,அன்பின் பெருவெளி ஆண்டாள்,காலம் காலமாக,கொடுங்கோலர்கள்,பெர்னாதா இல்லம்,மரண வீட்டின் குறிப்புகள்,காற்று மற்றும் பல குறுநாடகங்கள்

விருதுகள்

திருப்பூர் தமிழ்ச்சங்க விருது,ராஜபாளையம் பீமராஜா அறக்கட்டளை விருது,சென்னை இலக்கியக் கழக விருது,எழுத்தாளர் மா.அரங்கநாதன் நினைவு இலக்கிய விருது,கலைஞர் பொற்கிழி விருது

மேற்கோள்கள் 

தமிழக எழுத்தாளர்கள்
தமிழ் நாடக ஆய்வாளர்கள்
இந்தியத் தமிழ் நாடகாசிரியர்கள்
திருச்சி மாவட்ட நபர்கள்
சீதா (நடிகை)

சீதா (பிறப்பு: சூலை 23, 1968) தமிழ்த் திரைப்பட நடிகை ஆவார். 1980 ஆம் ஆண்டுகளில் தன் திரை வாழ்வைத் தொடங்கிய சீதா, பல திரைப்படங்களில் முக்கிய கதாப்பாத்திரங்களில் நடித்துள்ளார். இவர் தமிழ்த் திரைப்பட இயக்குநரும் நடிகருமான பார்த்திபனின் மனைவி ஆவார். அறியப்படாத காரணங்களுக்காக பார்த்திபனுடனான திருமண முறிவை செய்து கொண்டார். தற்போது தொலைக்காட்சித் தொடர்களிலும் திரைப்படங்களிலும் நடித்துக் கொண்டிருக்கிறார்.

திரைத்துறையில்

 ஆண்பாவம்
 உன்னால் முடியும் தம்பி
 வெற்றி மேல் வெற்றி
 மருதுபாண்டி
 ஆயிரம் பூக்கள் மலரட்டும்
 பாரிஜாதம்
 புதிய பாதை
 ஆதி
 மதுர
 வியாபாரி
  தமிழ் நாடகங்கள்: பெண் (2006), இதயம் (2010)

தெலுங்குத் திரைப்படங்களில்
 முட்டுல மவய்யா
 டப்பு எவரிகி செது
 கங்கோத்திரி
 வானா
 இந்திரா 
 ஆர்த்தனடம்

மலையாளத் திரைப்படங்கள்
 கூடனையும் காட்டு
 நோட்புக்
 தன்மந்த்ரா
 வினோதயாத்ரா
 கரன்சி
 கிராண்டுமாசுடர்

வெளியிணைப்புகள்
 சீதாவைப் பற்றி

மேற்கோள்கள்

வாழும் நபர்கள்
தமிழ்த் திரைப்பட நடிகைகள்
தமிழக அரசு திரைப்பட விருது வெற்றியாளர்கள்
1964 பிறப்புகள்
மலையாளத் திரைப்பட நடிகைகள்
சென்னை நடிகைகள்
சென்னை திரைப்படத் தயாரிப்பாளர்கள்
20 ஆம் நூற்றாண்டின் இந்திய நடிகைகள்
கன்னடத் திரைப்பட நடிகைகள்
தெலுங்குத் திரைப்பட நடிகைகள்
தமிழ்த் தொலைக்காட்சி நடிகைகள்
பியூபோட் (திரைப்படம்)

பியூபோட் (Beaufort) () என்பது 2007 இல் வெளியாகிள இசுரேலிய போர்த்திரைப்படம். இத்திரைப்படம் பியூபோட் புதினத்தின் அடிப்படையாகக் கொண்டு, யோசப் சேடரால் இயக்கப்பட்டது. தென் லெபனான் போரின்போது பியூபோட் கோட்டையில் இருந்த இசுரேலிய பாதுகாப்புப் படைகளின் பிரிவு பற்றியும், 2000 இல் இசுரேல் படைகளை திரும்ப பெற்றுக் கொள்ளும் வரை அதன் பொறுப்பாளராக இருந்த லிராஸ் லிபிராடி பற்றியும் இத்திரைப்படம் அமைந்துள்ளது.

இவற்றையும் பார்க்க
 லெபனான் (2009 திரைப்படம்)

வெளி இணைப்புகள் 
 Official website
 Beaufort original soundtrack  at மைஸ்பேஸ்
 indieWIRE review 
 
 

2007 எபிரேயத் திரைப்படங்கள்
இசுரேலியத் திரைப்படங்கள்
எபிரேயத் திரைப்படங்கள்
இசுரேலிய போர் திரைப்படங்கள்
செம்பியன் மாதேவி

செம்பியன் மாதேவி (கி.பி 910 – 1001) என்பவர் சிவஞான கண்டராதித்தரின் பட்டத்தரசி ஆவார். இவரது சமாதி இன்று சேவூரில் (செம்பியன் கிழானடி நல்லூர்) அமைந்துள்ளது 

சோழர்கால செப்புத் திருமேனிகள் என்றாலே நினைவுக்கு வருபவர் பெரியபிராட்டி செம்பியன் மாதேவியார் என்று தமிழாய்வு.ஆர்க் போற்றுகிறது. 

 இவர் வாழ்ந்த ஊர் செம்பமதை‌ காலப்போக்கில் (இராதாநரசிம்மபுரம்) என்னு பெயர் மாற்றப்பட்டது

பிறப்பும் வாழ்வும் 
செம்பியன் மாதேவி சித்திரை மாதம் கேட்டை நட்சத்திரத்தில் மழவர் குடும்பத்தில் பிறந்தவர். சோழப் பேரரசர் கண்டராத்தினாரை மணந்தார். அவரைப் போல தேவியாரும் சிறந்த சிவத்தொண்டராக விளங்கினார். தன் மகன் மதுராந்தகன், தன் கொழுந்தன் அரிஞ்சயரின் மகன் சுந்தர சோழரின் மகன்களான ஆதித்த கரிகாலன், அருள்மொழிவர்மன், மற்றும் சுந்தர சோழரின் மகளான குந்தவைப் பிராட்டியையும் பொறுப்புடன் வளர்த்தவர். சோழப் பேரரசுகளில் கண்டராத்தினார் மறைந்த பிறகும், ஆதித்த கரிகாலன் மறைந்த பிறகும் ஏற்பட்ட சங்கட சூழலில் பட்டத்திற்கு உரியவர் யாரென ஆலோசனை கூறியவர் இவர். ராஜராஜ சோழனான அருள்மொழிவர்மன் சிறந்த சிவபக்தனாக இருந்தமைக்கும், தஞ்சை பெருவுடையார் கோவிலை கட்டுவதற்கு பெரும் காரணமாக இருந்தவர் செம்பியன் மாதேவியார்.

சோழப்பேரரசுகளை வழிநடத்துதல் 

 முதலாம் பராந்தகச் சோழன்.
  கண்டராதித்த சோழன்
 அரிஞ்சய சோழன்
 சுந்தர சோழன் (இரண்டாம் பராந்தகச் சோழன்)
 உத்தம சோழன்
  ராசராச சோழன்

முதலிய ஆறு சோழப்பேரரசர்களின் அரசியல் வழிகாட்டியாக இருந்தவர் பெரிய பிராட்டி செம்பியன் மாதேவியார். கண்டராத்த சோழர் கி.பி 957ல் மரணமடைந்த போது அரிஞ்சய சோழனை அரசாள வைத்தவர். ஆதித்த கரிகாலன், ராஜராஜன், குந்தவை ஆகியோரை அன்போடு வளர்த்தவர். மேலும் கணவர் இறந்த பிறகு சிவ வழிபாடு, ஆலயத்திருப்பணிகள், தர்ம காரியங்கள் என் வாழ் நாளை கழித்த செம்பியன் மாதேவியார் சுமார் 90 ஆண்டுகள் (கி.பி 910 – 1001) வாழ்ந்து ஆறு சோழமாமன்னர்களின் ஆட்சியைக் கண்டவர்.

திருப்பணிகள் 

செம்பியன் மாதேவியார் தம் காலத்தில் ஏராளமான சிவன் கோயில்களைக் கட்டி திருப்பணிகள் செய்துள்ளார்கள். அவை கி.பி 7 ஆம் நூற்றாண்டிலும், கி.பி 8 ஆம் நூற்றாண்டிலும் சோழப்பேரரசுகளினால் மண்ணாலும், செங்கற்களாலும் கட்டப்பட்ட சிவ ஆலையங்கள். அவர் முதன் முதலில் சீரமைத்த திருக்கோவில் திருநல்லம் ஆகும்.  சோழ மண்டலத்தில் செங்கற் கோயிலாக இருந்த பத்து ஆலயங்களைக் கருங்கல் கட்டமைப்பாக (கற்றளி) மாற்றிக் கட்டினார்.
அவை
 திருநல்லம் (கோனேரிராஜபுரம்)
 திருமுதுகுன்றம் (விருத்தாச்சலம்)
 திருவாரூர் அரநெறி ( அசலேஸ்வரர் கோயில்)
 திருமணஞ்சேரி
 தென்குரங்காடுதுறை (ஆடுதுறை)
 திருக்கோடிக்காவல்
 ஆநாங்கூர்
 குத்தாலம்
 திருவக்கரை
 செம்பியன்மாதேவி

புதிதாகவும் ஆகம விதிக்கு உட்பட்டும் கற்றளியாக இவர் கட்டிய கோயிலே செம்பியன் மாதேவியில் இருக்கும் ஸ்ரீகயிலாசநாதர் திருக்கோயிலாகும். கோவில்களுக்கு நாள்தோறும், திங்கள்தோறும் கைங்கரியங்கள் சிறப்பாக நடக்க இறையிலி கொடுத்தார். பல சிவதளங்களுக்கு பொன், வெள்ளியென அணிகலன்களும் கொடுத்ததாக கல்வெட்டுகளில் அறிய முடிகிறது. செம்பியன் மாதேவியார் குறித்த கல்வெட்டுகள் திருவேள்விக்குடி சிவதளத்தில் உள்ளது.

புகழ் 
இன்றளவும் சோழர்கள் காலக் கோயில்கள் நிலைத்திருக்க செம்பியன் மாதேவியாரின் கற்றளி மாற்றமே காரணமாகும்.

நூல்கள்
பெரிய பிராட்டி செம்பியன் மாதேவியைக் கதைபாத்திரமாக கொண்டு வெளிவந்துள்ள நூல்கள்.

 பொன்னியின் செல்வன் - கல்கி
 பெரிய பிராட்டி செம்பியன் மாதேவி - விக்கிரமன்

மேற்கோள்கள்

வெளி இணைப்புகள் 
 திருநல்லம்

இவற்றையும் பார்க்கவும்
சோழர்

சோழ அரசிகள்
சோழர்
த கிரேட் ரயிட்

த கிரேட் ரயிட் (The Great Raid) என்பது கபனாட்டுவான் திடீர்த்தாக்குதல் பற்றிய, வில்லியம் பிருவரின் த கிரேட் ரயிட் என்று தலைப்பிட்ட நூலினை உள்வாங்கி அதன் தலைப்புடன் 2005 இல் வெளிவந்த போர்த்திரைப்படமாகும். இது இரண்டாம் உலகப் போரின்போது பிலிப்பீன்சு தீவான லூசன் என்னுமிடத்திலிருந்த கபனாட்டுவான் கைதிகள் முகாமை சனவரி 1945 இல் விடுவித்தது பற்றிய கதையைக் கொண்டது. இத்திரைப்படம் யோன் டாலின் இயக்கத்தில் உருவானது.

குறிப்புகள்

வெளி இணைப்புகள்
Official web site 

 

History in the Movies: The Great Raid 

2005 திரைப்படங்கள்
போர் திரைப்படங்கள்
உண்மை நிகழ்வுகளைத் தழுவிய திரைப்படங்கள்
அமெரிக்க நாடகத் திரைப்படங்கள்
அமெரிக்கத் திரைப்படங்கள்
ஆங்கிலத் திரைப்படங்கள்
இராசசூயம்

இராசசூயம் என்பது அரசன் தன் நாட்டை விரிவுபடுத்தச் செய்யும் வேள்வி. வேள்வி என்பது பிறருக்குச் செய்யும் உதவி. 

சங்கப் பாடல்களின் காலம் வேறு. சங்கப் பாடல்களைத் தொகுத்து அவற்றிற்குக் குறிப்பு தந்த காலம் வேறு. இரண்டுக்கும் இடைப்பட்ட காலம் சுமார் மூன்று நூற்றாண்டுகள்.

தொகுத்தவர் சோழன் இராசசூயம் வேட்ட பெருநற்கிள்ளி என்று ஒரு மன்னனைக் குறிப்பிடுகிறார். ‘சூயம்’ என்னும் சொல் ‘சுழல்’ என்பதன் திரிபாக்கம். 

வென்றோர் விளக்கம்
இந்த வேள்வியைத் தொல்காப்பியம் வென்றோர் விளக்கம் எனக் குறிப்பிடுகிது.
இளம்பூரணர் இதற்குப் பதிற்றுப்பத்து, பாடல் 71-ஐ எடுத்துகாட்டாகத் தருகிறார். அந்தப் பாடல் பகைவர் நாட்டை வென்று திறை வாங்கிக்கொண்டு மீளும் போர்ச்செய்தியைக் கூறுகிறது.
வென்ற நாட்டில் வெற்றித்தூண் நாட்டுவது வழக்கம். இந்தத் தூண் வென்றவர் யார் என விளங்கவைப்பதால் தோல்காப்பியர் இதனை  வென்றோர் விளக்கம் என்கிறார்.

அடிக்குறிப்பு

அரசாட்சி முறைமைகள்
வேள்விகள்
தமிழர் நகைத் தொழில்நுட்பம்

ஆண்களும் பெண்களும் பல்வேறு வகையான அணிகலன்களை அணிவது தமிழர் பண்பாட்டின் ஒரு முதன்மைக் கூறு ஆகும்.  பண்டைக் காலம் தொட்டு கல், நார், எலும்பு, பல், தங்கம், செம்பு, நவமணிகள் எனப் பல்வேறு பொருட்களைக் கொண்டு நகைகளைச் செய்வர்.  நகைகளைச் செய்வதற்கும் தங்கம் போன்ற உலோகங்களை துல்லியமாக கையாழுதற்கும் உயர்ந்த தொழினுட்பம் தேவை.  இந்த தொழினுட்பம் தமிழர் நகைத் தொழினுட்பம் அல்லது தமிழர் அணிகலன்கள் தொழினுட்பம் எனப்படுகிறது.

மூலங்கள் 
தமிழர் நகைத் தொழினுட்பம் பற்றி சிலப்பதிகாரம் முதற்கொண்ட பல்வேறு தமிழ் இலக்கியங்கள் விரிவான தகவல்களைக் கொண்டுள்ளன.  ஐம்பெருங் காப்பியங்கள் அனைத்தும் அணிகலன்களை முதற்கொண்டு பெயரிடப்பட்டதில் இருந்து தமிழர் வாழ்வியலில் நகைத் தொழில்நுட்பத்தின் முக்கியத்துவத்தை உணரலாம்.

தமிழர் நகைத் தொழினுட்பம்